**PIELIKUMS**

Limbažu novada domes

30.01.2025. sēdes lēmumam Nr.57

(protokols Nr.1, 58.)

**PAZIŅOJUMS**

**Par nekustamā īpašuma – Pociema iela 28-3, Pociemā, Katvaru pagastā, atsavināšanu**

Limbažu novada pašvaldībā saņemts (vārds uzvārds) atsavināšanas ierosinājums par nekustamā īpašuma – “Pociema iela 28-3”, Pociemā, Katvaru pagastā, Limbažu novadā, atsavināšanu (Zemesgrāmatas nodalījumā minētā dzīvokļa adrese ir norādīta: Pociema iela 28-3, Pociems, Katvaru pagasts, Limbažu novads).

Limbažu novada pašvaldība Jums piedāvā izmantot pirmpirkuma tiesības par šādu nekustamo īpašumu:

**1. Vispārīgās ziņas par atsavināmo nekustamo īpašumu:**

1.1. Nekustamā īpašuma adrese: Pociema iela 28-3, Pociems, Katvaru pagasts, Limbažu novads.

1.2. Nekustamā īpašuma kadastra Nr.6652 900 0152.

1.3. Nekustamais īpašums, sastāv no dzīvokļa Nr. 3, 45,0 m2 platībā un 450/1253 kopīpašuma domājamām daļām no būves ar kadastra apzīmējumu 66520040227001 un zemes vienības ar kadastra apzīmējumu 66520040227, turpmāk tekstā kopā - dzīvokļa īpašums.

1.4. Īres līgumi: ir īres līgums reģistrēts ZGR datos.

1.5. Novērtējamā objekta vērtību ietekmējošie faktori: Pozitīvie: 1) Īpašuma sastāvā ir zeme. 2) Laba atrašanās vieta. 3) Pieejama centrālā ūdensapgāde. Negatīvie: 1) Dzīvoklī nav vannas vai dušas; 2) Telpu plānojums (izvietots divos stāvos).

1.6. Novērtējamā objekta atrašanās vietas raksturojums: izvietots Pociema centrā galvenās ielas malā. Pociems ir ciems Limbažu novada Katvaru pagastā, pagasta centrs. Izvietojies pagasta ziemeļdaļā autoceļu V125 un V146 krustojumā 15 km no novada centra Limbažiem un 105 km no Rīgas. Pociemā atrodas pagasta pārvalde, kultūras nams, bibliotēka, ģimenes ārsta prakse, veikals.

**2. Dzīvokļa īpašuma cena, maksāšanas līdzekļi un samaksas kārtība:**

2.1. Dzīvokļa īpašuma pirkuma maksa ir **1500,00  EUR** (viens tūkstotis pieci simti eiro);

2.2. Dzīvokļa īpašuma pirkuma maksas samaksas kārtība - četru mēnešu laikā pēc apliecinājuma par pirmpirkuma tiesību izmantošanu iesniegšanas domē, samaksāt visu pirkuma maksu, iesniedzot domei pirkuma samaksas apliecinošo dokumentu oriģinālus, vai, slēdzot līgumu par nomaksu ar termiņu ne ilgāku par pieciem gadiem, maksājot likumiskos procentus. (6% gadā no nesamaksātās pirkuma summas), pirms līguma parakstīšanas iemaksājot 10% no kopējās summas. Limbažu novada pašvaldības konts – AS „SEB banka”, bankas kods UNLALV2X, konta Nr. LV37UNLA0050014284308.

**3. Nododamās tiesības un pienākumi:**

3.1. Samaksāt visus ar pirkuma līguma noslēgšanu un reģistrāciju zemesgrāmatā saistītos nodokļus un nodevas.

3.2. Ievērot uz zemes īpašumu gulstošos pienākumus, saistības un apgrūtinājumus.

**4. Pircēja darbības pēc šī paziņojuma saņemšanas:**

4.1. Četru mēnešu laikā no šī paziņojuma saņemšanas iesniegt domei apliecinājumu par vēlmi iegādāties dzīvokļa īpašumu ar iepriekšminētajiem nosacījumiem.

4.2. Apliecinājums par vēlmi izmantot savas pirmpirkuma tiesības iesniedzams brīvā formā iesnieguma veidā Limbažu novada pašvaldības Klientu apkalpošanas centrā, Rīgas ielā 16, Limbažos, darba dienās no plkst. 8.00-12.00 un 13.00-17.00 vai e-pastā pasts@limbazunovads.lv.

**5. Domes darbības pēc apliecinājuma saņemšanas:**

5.1. Pēc apliecinājuma saņemšanas dome sagatavos pirkuma līguma projektu.

5.2. Pēc pirkuma līguma projekta sagatavošanas un pirkuma maksas apliecinošā dokumenta saņemšanas, dome nosūtīs uzaicinājumu noslēgt pirkuma līgumu uz Jūsu norādīto adresi.

**6. Pirkuma līguma noslēgšanas kārtība:**

6.1. Pēc pirkuma līguma projekta un uzaicinājuma saņemšanas Jums divu nedēļu laikā jāsniedz pašvaldībai atbilde par pirkuma līguma noslēgšanu.