**PIELIKUMS**

Limbažu novada domes

30.01.2025. sēdes lēmumam Nr.67

(protokols Nr.1, 68.)

**Paziņojums par nekustamā īpašuma Strādnieku iela 5, Ungurpilī, Alojas pagastā,**

**Limbažu novadā atsavināšanu**

Limbažu novada pašvaldībā saņemts 16.06.2024. (reģistrēts ar Nr. 4.8.4/24/3749) Jūsu neapbūvēta zemesgabala atsavināšanas ierosinājums par zemesgabala Strādnieku iela 5, Ungurpilī, Alojas pagastā nodošanu atsavināšanai.

Pamatojoties uz Limbažu novada domes 2025. gada 30. janvāra lēmumu Nr.67 „Par nekustamā īpašuma Strādnieku iela 5, Ungurpilī, Alojas pagastā, Limbažu novadā nodošanu atsavināšanai, nosacītās cenas un atsavināšanas paziņojuma apstiprināšanu”, Limbažu novada pašvaldība Jums piedāvā izmantot pirmpirkuma tiesības par šādu neapbūvētu zemesgabalu:

**1. Vispārīgas ziņas par atsavināmo nekustamo īpašumu:**

1.1. Nekustamā īpašuma nosaukums/adrese: Strādnieku iela 5, Ungurpilī, Alojas pagasts, Limbažu novads.

1.2. Īpašuma kadastra Nr.6627 002 0338 , zemes vienības kadastra apzīmējums 6627 002 0338 (1394 m2 platībā), turpmāk tekstā – **zemesgabals.**

**2.**  **Zemesgabala cena un samaksas nosacījumi:**

2.1. Zemesgabala pirkuma maksa noteikta EUR 900,00 (deviņi simti *euro*).

2.2. Pirmpirkuma tiesīgai personai četru mēnešu laikā pēc paziņojuma saņemšanas dienas:

2.2.1. jāsniedz atbildi, norādot vēlamo samaksas veidu un termiņu norēķiniem par zemesgabalu. Ja persona kā samaksas veidu izvēlas zemesgabalu pirkt uz nomaksu, nomaksas termiņš nedrīkst būt lielāks par pieciem gadiem;

2.2.2. jāsamaksā visu pirkuma maksu četru mēnešu laikā no atsavināšanas paziņojuma saņemšanas dienas (rekvizīti: Limbažu novada pašvaldība, reģ. Nr. 90009114631, AS „Swedbank”, bankas kods HABALV22, konta Nr. LV12HABA0551026085817) un jāiesniedz Limbažu novada pašvaldībā pirkuma maksas samaksas apliecinošo dokumentu oriģinālu, vai

2.2.3. nomaksas pirkuma līguma gadījumā jāsamaksā avansu 10 procentu apmērā no pirkuma maksas (rekvizīti: Limbažu novada pašvaldība, reģ. Nr. 90009114631, AS „Swedbank”, bankas kods HABALV22, konta Nr. LV12HABA0551026085817) un jāiesniedz Limbažu novada pašvaldībai avansa maksājuma pirkuma maksas samaksas apliecinošo dokumentu oriģinālu.

2.3. Ja zemesgabalu tiek iegādāts uz nomaksu, tad par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu.

**3.** **Nododamās tiesības un pienākumi:**

3.1. Samaksāt visus ar pirkuma līgumu noslēgšanu un reģistrēšanu zemesgrāmatā saistītos nodokļus un nodevas.

3.2. Ievērot uz zemesgabalu gulstošos pienākumus, saistības un apgrūtinājumus.

**4. Pircēja darbības pēc šī paziņojuma saņemšanas:**

4.1. Lūdzam Jūs 4 (četru) mēnešu laikā no šī atsavināšanas paziņojuma saņemšanas dienas iesniegt Limbažu novada pašvaldībai apliecinājumu par vēlmi iegādāties zemesgabalu ar iepriekšminētajiem nosacījumiem un norādīt Jūsu vēlamo samaksas termiņu.

4.2. Ja 4 (četru) mēnešu laikā no šī paziņojuma saņemšanas Limbažu novada pašvaldībai neiesniegsiet apliecinājumu par vēlmi iegādāties zemesgabalu ar iepriekšminētajiem nosacījumiem, vai arī sniegsiet atbildi un lūgsiet noslēgt pirkuma līgumu pēc šajā paziņojumā norādītā termiņa, pašvaldība organizēs attiecīgā zemesgabala novērtēšanu tikai pēc tam, kad pirmpirkuma tiesīgā persona būs iemaksājusi avansu 10% apmērā no šajā paziņojumā norādītās pirkuma maksas.