**PIELIKUMS**

Limbažu novada domes

30.01.2025. sēdes lēmumam Nr.68

(protokols Nr.1, 69.)

**LIMBAŽU NOVADA pašvaldības KUSTAMĀS MANTAS**

**automobiļa vw caravelle**

**ELEKTRONISKĀS IZSOLES NOTEIKUMI**

1. **Vispārīgie noteikumi**
   1. Elektroniskā izsolē ar augšupejošu soli, saskaņā ar Publiskas personas mantas atsavināšanas likumu, tiek pārdota Limbažu novada pašvaldībai piederošā kustamā manta – transportlīdzeklis automobilis VW Caravelle ar reģ. Nr. GU 2510, šasijas Nr. WV2ZZZ70ZYHO97382, 1. reģistrācijas datums 01.03.2000. (turpmāk – IZSOLES OBJEKTS).
   2. IZSOLES OBJEKTA nosacītā cena (izsoles sākumcena) – 1325,00 EUR (viens tūkstotis trīs simti divdesmit pieci eiro un 00 centi).
   3. Izsoles solis – 100,00 EUR (viens simts eiro).
   4. Izsoles mērķis - pārdot kustamo mantu par iespējami augstāko cenu, nosakotpretendentu, kas šādu cenu piedāvās, elektroniskā izsolē.
   5. Automobilim spēkā esoša tehniskā apskate (27.05.2025.).
   6. Izsole notiks elektronisko izsoļu vietnē.
   7. Izsoles izziņošana un visas procesuālās darbības saistībā ar izsoli notiek saskaņā ar izsoles noteikumiem, Publiskas personas mantas atsavināšanas likumu un pašvaldības saistošajiem noteikumiem.
2. **Informācijas publicēšanas kārtība**
   1. Informācija (sludinājums) par izsoli tiek publicēta pašvaldības tīmekļvietnē [www.limbazunovads.lv/sadaļā/](http://www.limbazunovads.lv/sadaļā/) izsoles un elektronisko izsoļu vietnē [www.izsoles.ta.gov.lv](http://www.izsoles.ta.gov.lv). Tālrunis informācijai 25749113, e-pasts: [aloja@limbazunovads.lv](mailto:aloja@limbazunovads.lv)
3. **Izsoles dalībnieki**
   1. Par izsoles dalībnieku var kļūt jebkura fiziska vai juridiska persona, kura, saskaņā ar Latvijas Republikā spēkā esošiem normatīviem aktiem, var iegūt īpašumā kustamo mantu.
   2. Izsoles organizētāja un rīkotāja atbildīgās amatpersonas, kā arī citas personas, kuras saskaņā ar amata pienākumiem vai atsevišķu uzdevumu ir klāt mantas pārdošanā izsolē (tās organizēšanā, rīkošanā), nedrīkst paši būt pircēji, kā arī nedrīkst pirkt citu uzdevumā.
   3. Visiem pretendentiem, kuri vēlas piedalīties izsolē, 10 (desmit) dienu laikā no izsoles sludinājumā norādītā izsoles sākuma datuma jāiemaksā dalības maksa EUR 40,00 un nodrošinājuma nauda 10 % apmērā no IZSOLES OBJEKTA nosacītās izsoles sākumcenas, ar norādi „Izsoles nodrošinājums automobiļa VW Caravelle izsolei”, Limbažu novada pašvaldības norēķinu kontā: AS „Swedbank”, bankas kods HABALV22, konta Nr. LV12HABA0551026085817.
4. **Izsoles norise**
   1. Izsole sākas elektronisko izsoļu vietnē <https://izsoles.ta.gov.lv> 2025. gada 17. februārī plkst. 13:00 un noslēdzas 2025. gada 10. martā plkst. 13:00. Izsoles pretendenti iesniedz pieteikumu izsolei elektronisko izsoļu vietnē <https://izsoles.ta.gov.lv>.
   2. Reģistrēts lietotājs, kurš vēlas piedalīties izsludinātajā izsolē, elektronisko izsoļu vietnē nosūta izsoles rīkotājam lūgumu par autorizēšanu dalībai konkrētā izsolē un izsoles sludinājumā norādītajā izsoles rīkotāja kontā iemaksā nodrošinājuma naudu šajos noteikumos norādītajā apmērā un termiņā, kā arī maksu par dalību izsolē vietnes administratoram normatīvajos aktos noteiktajā apmērā, saskaņā ar elektronisko izsoļu vietnē reģistrētam lietotājam sagatavotu rēķinu.
   3. Izsoles rīkotājs autorizē izsoles pretendentu dalībai izsolē, kurš izpildījis visus izsoles priekšnoteikumus 5 (piecu) dienu laikā.
   4. Izsoles dalībnieks elektroniski var veikt solījumus no brīža, kad tas noteiktajā kārtībā autorizēts dalībai izsolē, līdz brīdim, kad izsole ir noslēgusies.
   5. Solīšana sākas no izsoles sākumcenas. Solītājs nevar reģistrēt solījumu, kas ir mazāks par izsoles sākumcenu vai vienāds ar to, atšķiras no izsoles sludinājumā noteiktā izsoles soļa t.i. par 100,00 EUR (viens simts *euro*), vai ir mazāks par iepriekš reģistrētajiem solījumiem vai vienāds ar tiem.
   6. Reģistrētos solījumus nevar atsaukt vai mainīt.
   7. Elektronisko izsoļu vietnē solījumi tiek reģistrēti hronoloģiskā secībā, fiksējot nosolīto summu un solījuma reģistrēšanas laiku. Izsoles norises laikā šī informācija ir pieejama pašvaldībai un izsoles dalībniekiem.
   8. Izsoles norises laikā un pēc izsoles noslēguma elektronisko izsoļu vietnē ir publiski pieejama informācija par augstāko nosolīto cenu.
   9. Izsole noslēdzas 20 (divdesmitajā) dienā no Īpašuma izsoles sludinājuma norādītā izsoles sākuma datuma plkst.13:00, bet, ja 20 (divdesmitā) diena iekrīt brīvdienā vai svētku dienā, - nākamajā darbadienā līdz plkst.13:00. Ja pēdējo piecu minūšu laikā pirms izsoles noslēgšanai noteiktā laika tiek reģistrēts solījums, izsoles laiks automātiski tiek pagarināts par piecām minūtēm.
   10. Ja pēdējās stundas laikā pirms izsoles noslēgšanas tiek konstatēti būtiski traucējumi, kas var ietekmēt izsoles rezultātu, un tie nav saistīti ar sistēmas drošības pārkāpumiem, izsoles laiks automātiski tiek pagarināts līdz nākamās darbadienas plkst.13:00.
   11. Pēc izsoles noslēgšanas solījumus vairs nereģistrē un elektronisko izsoļu vietnē tiek norādīts izsoles noslēguma datums, laiks un pēdējais izdarītais solījums.
   12. Izsoles dalībniekiem, kuri nav nosolījuši kustamo mantu, septiņu darba dienu laikā tiek atmaksāts nodrošinājums, ja izsoles dalībnieks ir izpildījis izsoles noteikumos noteiktās prasības. Nodrošinājums tiek atmaksāts, pārskaitot izsoles dalībnieka norādītajā kontā, vai, ja tāds norādījums nav bijis, kontā, no kura summa saņemta.
   13. Elektronisko izsoļu vietnē elektroniski sagatavotais akts uzskatāma par nodomu protokolu un tam ir informatīvs raksturs.
5. **Līguma slēgšanas un norēķina kārtība**
   1. Izsoles dalībniekam, kurš nosolījis augstāko cenu, jāapmaksā pirkuma summa, kas atbilst starpībai starp augstāko nosolīto cenu un iemaksāto nodrošinājuma naudu, divu nedēļu laikā no izsoles noslēgšanās dienas. Izsoles dalības maksa netiek ieskaitīta norēķinos par nosolīto kustamo mantu.
   2. Ja izsoles dalībnieks divu nedēļu laikā nav nomaksājis rēķinus, viņš zaudē tiesības uz kustamās mantas pirkšanu. Drošības nauda attiecīgajam izsoles dalībniekam netiek atmaksāta. Limbažu novada pašvaldības īpašuma privatizācijas un atsavināšanas komisija piedāvā kustamo mantu pirkt izsoles dalībniekam, kurš izsolē nosolījis nākamo augstāko cenu un šim izsoles dalībniekam 10 (desmit) darbadienu laikā no paziņojuma saņemšanas dienas jāpaziņo izsoles rīkotājam par kustamās mantas pirkšanu par viņa nosolīto augstāko cenu, vienlaicīgi ar paziņojuma iesniegšanu par īpašuma pirkšanu veicot pilnu norēķinu.
   3. Pašvaldības īpašuma privatizācijas un atsavināšanas komisijas apstiprina izsoles rezultātus 5 (piecu) dienu laikā pēc šo noteikumu 5.1. punktā noteikto maksājumu veikšanas.
   4. Nosolītājam 30 (trīsdesmit) dienu laikā pēc izsoles rezultātu apstiprināšanas jāparaksta izsole objekta pirkuma līgums (1.pielikums).
6. **Nenotikusi izsole**
   1. Izsole atzīstama par nenotikušu, ja:

6.1.1. izsolei nav pieteicies neviens izsoles dalībnieks;

6.1.2. neviens no izsoles dalībniekiem, kas pieteicies izsolei, nepārsola sākumcenu;

6.1.3. nosolītājs nav samaksājis nosolīto cenu;

6.1.4. izsoles norises laikā vai 24 (divdesmit četru) stundu laikā pēc izsoles noslēguma saņemts elektronisko izsoļu vietnes drošības pārvaldnieka paziņojums par būtiskiem tehniskiem traucējumiem, kas var ietekmēt izsoles rezultātu.

* 1. Izsole atzīstama par spēkā neesošu, ja Izsoles rīkošanā ir pieļauta atkāpe no Publiskas personas mantas atsavināšanas likuma un šajos Izsoles noteikumos paredzētās kārtības.

1. **Izsoles komisijas lēmumu pārsūdzības kārtība**
   1. Izsoles dalībniekam ir tiesības apstrīdēt izsoles komisijas pieņemtos lēmumus Limbažu novada domei 7 (septiņu) dienu laikā no attiecīgā lēmuma pieņemšanas dienas.
   2. Limbažu novada dome iesniegumu izskata 1 (viena) mēneša laikā un par lēmumu paziņo izsoles dalībniekam, kurš pārsūdzējis izsoles komisijas lēmumu.

**1.pielikums**

Limbažu novada pašvaldības kustamās mantas

automobiļa VW CARAVELLE

30.01.2025. izsoles noteikumiem

**Pirkuma līgums *(****projekts****)***

Limbažos, 2025.gada \_\_\_.\_\_\_\_\_\_\_\_\_\_\_\_\_\_\_

**Limbažu novada pašvaldība**, nodokļu maksātāja reģistrācijas Nr.90009114631, juridiskā adrese: Rīgas iela 16, Limbaži, Limbažu novads, LV-4001, kuras vārdā saskaņā ar Pašvaldību likuma un Limbažu novada pašvaldības nolikumu rīkojas domes priekšsēdētājs **Dagnis Straubergs**, turpmāk tekstā saukts – PĀRDEVĒJS, no vienas puses, un

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, vienotais reģistrācijas Nr./ *nodokļu maksātāja reģistrācijas Nr.*\_\_\_\_\_\_\_\_\_\_\_\_\_\_\_\_\_, *personas kods \_\_\_\_\_\_\_\_\_\_\_\_\_\_\_\_\_*, juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, kuras vārdā, pamatojoties uz \_\_\_\_\_\_\_\_\_\_\_\_\_\_\_\_\_\_\_, rīkojas \_\_\_\_\_\_\_\_\_\_\_\_\_\_\_\_\_\_\_\_ *(juridiskās personas pārstāvja amats, vārds, uzvārds)*, turpmāk tekstā saukts – PIRCĒJS, no otras puses,

abi kopā turpmāk tekstā saukti – PUSES,pamatojoties uz Limbažu novada pašvaldības Pašvaldības īpašuma privatizācijas un atsavināšanas komisijas 20\_\_.gada \_\_\_\_\_\_\_\_\_\_\_\_ lēmumu „\_\_\_\_\_\_\_\_\_\_\_\_\_\_\_\_\_\_\_\_\_\_\_” (protokols Nr.\_\_\_, \_\_\_\_), savstarpēji vienojas un noslēdz šādu Līgumu par sekojošo:

1. **Līguma priekšmets**
   1. Pircējs pērk un Pārdevējs pārdod transportlīdzekli automobili VW Caravelle ar reģ. Nr. GU 2510, šasijas Nr. WV2ZZZ70ZYHO97382, tehniskā apskate spēkā līdz 27.05.2025., turpmāk tekstā – „Automobilis”.
   2. Pārdevējs apliecina, ka Automobilis nav atsavināts, nav ieķīlāts, nav apgrūtināts ar parādiem un saistībām un par to nav tiesas strīdu.
   3. Pārdevējs apliecina, ka Automobilis ir tās īpašums, kas atrodas Limbažu novada pašvaldības bilancē un tam ir tiesības slēgt šādu līgumu.
   4. Līguma parakstīšanas brīdī Pircējam ir zināms Automobiļa stāvoklis, dabā ar to ir iepazinies un pret to šajā sakarā viņam nav nekādu pretenziju.
   5. Īpašuma tiesības uz Automobili Pircējam pāriet ar šī Līguma noslēgšanas brīdi.
2. **Samaksas noteikumi**
   1. Pamatojoties uz Limbažu novada pašvaldības Pašvaldības īpašuma privatizācijas un atsavināšanas komisijas 20\_\_\_.gada \_\_\_.\_\_\_\_\_\_\_\_\_\_\_\_\_ lēmumu „\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_” (protokols Nr. \_\_\_, \_\_\_) cena par Automobili ir \_\_\_\_ EUR (\_\_\_\_\_\_\_\_\_).
   2. Līdzēji Automobiļa cenu uzskata par atbilstošu un apliecina, ka turpmāk necels nekādas pretenzijas par to otram Līdzējam.
   3. Pārdevējs, parakstot šo Līgumu apliecina, ka līdz šī Līguma parakstīšanai Pircējs ir samaksājis Pārdevējam Līguma 2.1.punktā noteikto Automobiļa pārdošanas cenu 100 % apmērā.
   4. Automobiļa pārreģistrācijas izdevumus uz Pircēja vārda un apdrošināšanas izdevumus sedz Pircējs.
3. **Līdzēju tiesības un pienākumi**
   1. Pārdevējs apņemas:
      1. nodot Pircējam Automobili un tā atslēgas 5 (piecu) darba dienu laikā pēc Līguma noslēgšanas;
      2. nodrošināt visas darbības, kas atkarīgas tikai no Pārdevēja, lai Automobili pārreģistrētu uz Pircēja vārda.
   2. Pārdevējs nav atbildīgs, ja pēc šī Līguma noslēgšanas Automobilim tiek konstatēti jebkādi defekti, tajā skaitā, apslēpti trūkumi.
   3. Pircējs apņemas:
      1. pieņemt no Pārdevēja Automobili Līgumā noteiktajā kārtībā;
      2. pārreģistrēt Automobili uz sava vārda.
   4. Saņemot Automobili, Pircējs veic tā apskati un paraksta pieņemšanas – nodošanas aktu.
4. **Automobiļa nodošanas un pieņemšanas kārtība**
   1. Automobiļa nodošana un pieņemšana notiek Pārdevēja norādītajā vietā abu Līdzēju pilnvaroto personu klātbūtnē 5 (piecu) darba dienu laikā no Līguma noslēgšanas dienas. Par to tiek sastādīts nodošanas – pieņemšanas akts (kontaktpersona: Jānis Saliņš, tālr. +371 26472189).

1. **Nobeiguma noteikumi**
   1. Visus strīdus, kas Līdzējiem varētu rasties saistībā ar šī Līguma izpildi, Līdzēji risina pārrunu ceļā. Gadījumā, ja Līdzēji nevar savstarpēji vienoties, strīdus jautājums tiek nodots izskatīšanai tiesā, atbilstoši spēkā esošajiem Latvijas Republikas normatīvajiem aktiem.
   2. Visi grozījumi un papildus vienošanās pie šī Līguma stājas spēkā pēc to noformēšanas rakstveidā un abpusējas parakstīšanas brīža, tādējādi kļūstot par neatņemamu šī Līguma sastāvdaļu.
   3. Līgums stājas spēkā ar tā abpusēju parakstīšanas brīdi un ir spēkā līdz Līdzēju saistību pilnīgai izpildei.
   4. Līgums sastādīts latviešu valodā uz \_\_\_ lapām, 2 (divos) eksemplāros, pa vienam eksemplāram katram Līdzējam. Abiem eksemplāriem ir vienāds juridiskais spēks.
2. **Līdzēju rekvizīti un paraksti**

|  |  |
| --- | --- |
| **Pārdevējs**  **Limbažu novada pašvaldība**  Nodokļu maksātāja reģ.Nr.90009114631  Juridiskā adrese: Rīgas ielā 16  Limbaži, Limbažu novads, LV-4001  Bankas rekvizīti: AS „SEB banka”  Konts Nr. LV71 UNLA 0013 0131 3084 8  Kods UNLALV2X  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | **Pircējs**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Bankas rekvizīti:  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Konts Nr.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |